***З А П И С Н И К***

***од шестата седница на Советот на Општина Богданци,***

***одржана на 17.09.2013 година***

 Седницата се одржа во салата на Советот на Општина Богданци, со почеток во 19.30 часот.

На седницата присуствуваа 11 (единаесет) члена на Советот на општина Богданци од вкупно 11 (единаесет), и тоа:Блаже Шапов - претседател, Душко Енџекчев, Ристо Киров, Кристијан Тодоров, Никола Стратров, Ристо Енџекчев, Риса Бејкова,Катерина Чрчева, Борис Ванчев, Сузана Мандалова и Стојан Воданов.

 На седницата беше присутен и Градоначалникот на општина Богданци, г-ца Анастасија Олумчева, Симона Савиќ, Соња Маџирова и Митко Попов од општинската администарција, како и претставници од интитуциите чии акти се разгледуваа.

За записничар на седницата беше одредена Даринка Минова од општинската администрација.

Претседателот на Советот, откако констатира дека има кворум за работа и одлучување на Советот ја отвори седницата и ги праша советниците дали имаат забелешки по Записникот од петтатаСедница.

Бидејќи никој не се јави за збор се премина на гласање по Записникот од 5-та Седница и истиот се усвои едногласно, односно со 11 (единаесет) Гласа „За“.

Претседателот за работа на седницата го предложи следниот

# ДНЕВЕН РЕД

1. **Предлог-Квартален извештај за извршување на буџетот на Општина Богданци за вториот квартал од 2013 година;**
2. **Разгледување на финансов Извештај за материјалното и финансиското работење на ЈП „Комунална Чистота“ – Богданци за периодот 01.01.2013-30.06.2013;**
3. **Предлог - Одлука за определување надоместок за трошоците за локалните избори 2013 година;**
4. **Предлог – Одлука за определување на висината на надоместокот на изборните органи за извршена работа во изборниот процес за Локалните избори 2013 година, на подрачјето на ОИК Богданци;**
5. **Предлог – Програма за дополнување на програма за изработување на урбанистички планови во општина Богданци за 2013 година;**
6. **Предлог – Одлука за измена на Одлуката за формирање на Општински Совет за безбедност на сообраќајот на патиштата;**
7. **Предлог-Решение за именување на Претседател и членови на Општинскиот совет за безбедност на сообраќајот на патиштата – Богданци;**
8. **Предлог – Решение за разрешување и именување на членови на Орган за внатрешна контрола на Домот на културата „Бранд Петрушев“ – Богданци;**
9. **Предлог – Решение за разрешување и именување на член на Управниот одбор на Јавното претпријатие „Комунална чистота“– Богданци;**

**10. Разгледување на Годишен извештај за работата и постигнатите резултати на ООУ „Кирил и Методиј“-Стојаково за учебната 2012/2013 година;**

1. **Разгледување на Годишна програма за работа на ООУ „Кирил и Методиј“-Стојаково за учебната 2013/14;**
2. **Разгледување на Годишен извештај за работата и постигнатите резултати на ОУ „Петар Мусев“- Богданци за учебната 2012/2013 година;**
3. **Разгледување на Годишна програма за работа на ОУ „Петар Мусев“-Богданци за учебната 2013/14;**
4. **Разгледување на Годишен извештај за работата и постигнатите резултати на СОУ „Богданци“-Богданци за учебната 2012/2013 година;**
5. **Разгледување на Годишна програма за работа на СОУ „Богданци“-Богданци за учебната 2013/14;**
6. **Предлог – Одлука за пренесување на правото на користење на основно средство**
7. **Предлог – Одлука за пренесување на правото на користење на основно средство**
8. **Советнички прашања.**

Потоа отвори дискусија по предложениот дневен ред.

За збор се јави Ристо Енџекчев кој предложи точка 5 од Дневниот ред да се повлече бидејќи еднаш беше повлечена на една од претходните Седници на советот и бидејќи Советниците веќе се известени дека се води друга постапка. Додаде дека причина повеќе да не се расправа по оваа точка е и Барањето од страна на лицето Перо Чрчев кое се повикува на одредедени одредби од Законот за општата управна постапка, и дека од општинската администрација не се известени дали Барањето е основано или не.

Збор зеде и Ристо Киров кој објасни дека на Комисијата за урбанизам е одлучено Советот да ја разгледа Програмата на својата седница.

Во врска со ова Претседателот образложи дека согласно Законот за просторно и урбанистичко планирање секоја иницијатива за урбанистичко планска документација која потекнува од физичко или правно лице Советот е должен да ја разгледа. Од друга страна, Законот за локалната самоуправа содржи одредби според кои Градоначалникот има право доколку смета дека одреден акт не е во согласност со Закон, со Решение да го запре објавувањето на истиот во Службен гласник на општината.

Даринка Минова од општинската администрација во врска со Барањето на физичкото лице за повлекување на точката од дневниот ред кое се повикува на одредби од Законот за општата управна постапка, образложи дека Советот не е орган кој постапува согласно овој закон, односно дека не води управна постапка. Додаде дека во управна постапка се носат конкретни управни акти, уверенија и решенија, за разлика од Програмата која претставува општ акт.

На ова, Стојан Воданов одговори дека суштината на советничката група од ВМРО ДПМНЕ е да се повлече точката од дневен ред за да не се наруши правото на еден граѓанин за сметка на друг.

По ова излагање, Претседателот го стави предлогот на советникот Ристо Енџекчев, да се повлече точка 5 од дневниот ред, на гласање. Истиот не беше усвоен, бидејќи советниците по него се изјаснија со 5 (пет) Гласа „За“ (Ристо Енџекчев, Стојан Воданов, Катерина Чрчева, Кристијан Тодоров и Душко Енџкчев) и 6 (шест) Гласа „Против“.

Збор повторно зеде претседателот кој предложи да се додаде уште една точка на дневниот ред поради потребата за изведување на екскурзии на учениците од шесто и осмо одделение во месец Октомври, како точка 16:

* Барање мислење за ученички екскурзии на ООУ „Петар Мусев“ Богданци;

Предлогот го стави на гласање и истиот беше усвоен со 11 (единаесет) Гласа „За“.

По ова, збор зеде Претседателот на Комисијата за финансирање, Буџет и ЛЕР, кој го истакна предлогот на членовите на Комсијата точки 16 и 17 да станат точки 3 и 4 со цел да се искористи присуството на претставникот на ЈП „Комунална Чистота“, бидејќи сепак се работи за пренесување на правото на користење на основни средства од Општината на претпријатието.

Бидејќи немаше други предлози, Дневниот ред заедно со измените и дополнувањата го стави на усвојување. Истиот беше усвоен со 6 (шест) Гласа „За“ и 5 (пет) Гласа „Воздржан“.

Потоа се премина на работа по вака усвоениот Дневен ред:

1. **Предлог-Квартален извештај за извршување на буџетот на Општина Богданци за вториот квартал од 2013 година;**
2. **Разгледување на финансов Извештај за материјалното и финансиското работење на ЈП „Комунална Чистота“ – Богданци за периодот 01.01.2013-30.06.2013;**
3. **Предлог – Одлука за пренесување на правото на користење на основно средство**
4. **Предлог – Одлука за пренесување на правото на користење на основно средство**
5. **Предлог - Одлука за определување надоместок за трошоците за локалните избори 2013 година;**
6. **Предлог – Одлука за определување на висината на надоместокот на изборните органи за извршена работа во изборниот процес за Локалните избори 2013 година, на подрачјето на ОИК Богданци;**
7. **Предлог – Програма за дополнување на програма за изработување на урбанистички планови во општина Богданци за 2013 година;**
8. **Предлог – Одлука за измена на Одлуката за формирање на Општински Совет за безбедност на сообраќајот на патиштата;**
9. **Предлог-Решение за именување на Претседател и членови на Општинскиот совет за безбедност на сообраќајот на патиштата – Богданци;**
10. **Предлог – Решение за разрешување и именување на членови на Орган за внатрешна контрола на Домот на културата „Бранд Петрушев“ – Богданци;**
11. **Предлог – Решение за разрешување и именување на член на Управниот одбор на Јавното претпријатие „Комунална чистота“– Богданци;**
12. **Разгледување на Годишен извештај за работата и постигнатите резултати на ООУ „Кирил и Методиј“-Стојаково за учебната 2012/2013 година;**
13. **Разгледување на Годишна програма за работа на ООУ „Кирил и Методиј“-Стојаково за учебната 2013/14;**
14. **Разгледување на Годишен извештај за работата и постигнатите резултати на ОУ „Петар Мусев“- Богданци за учебната 2012/2013 година;**
15. **Разгледување на Годишна програма за работа на ОУ „Петар Мусев“-Богданци за учебната 2013/14;**
16. **Барање мислење за ученички екскурзии на ООУ „Петар Мусев“ Богданци;**
17. **Разгледување на Годишен извештај за работата и постигнатите резултати на СОУ „Богданци“-Богданци за учебната 2012/2013 година;**
18. **Разгледување на Годишна програма за работа на СОУ „Богданци“-Богданци за учебната 2013/14;**
19. **Советнички прашања.**

***Точка 1. Предлог- Квартален извештај за извршување набуџетот на Општина Богданци за вториот квартал од 2013 година;***

Претседателот отвори дискусија а најпрво и даде збор на Симона Савиќ од општинската адмнинистрација да го образложи истиот.

Збор зеде Симона Савиќ која објасни дека кварталниот извештај за вториот квартал е кумулативен извештај кој се однесува на периодот од 01.01-30.06.2013 година, така што во него е прикажано извршувањето на Буџетот во првото полугодие од годината.Споредено со минатата година, објасни дека податоците во К1 – образецот покажуваат зголемена реализација за 20% кај даночните приходи. Ова рече дека е резултат на големиот број на превземени активности од страна на Општината, како што се доставените опомени до физичките и правните лица, опомени пред присилни наплати, склучените спогодби со правните лица за регулирање на меѓусебни обврски и сл. Објасни дека во овој период општината се соочува со блокирање на сметката од страна на Изврштел Данчо Диманчев по основ на обврските кон АД Млаз. Налогот за извршување е активиран од 12 Август, така што објасни дека во моментов активностите на администрацијата и Градоначалникот се насочени кон изнаоѓање на начини за решавање на настанатата ситуација. Во К2 образецот додаде дека се прикажани обврските на општината од кои најголемо учество има долгот кон ЕЛЕМ, АД Млаз, неисплатените советнички паушали и слично, додека К3 образецот ги прикажува промените на состојбата на секое задолжување на општината.

На прашањето на Претседателот за кој објект се потрошени 90.000 денари за рушење, Симона Савиќ одговори дека одговор на тоа прашање ќе обезбеди на наредната седница.

Потоа Претседателот повторно зеде збор и праша кои мерки ги превзема општинската администрација во врска со блокадата на општинската сметка.

На ова, Симона Савиќ одговори дека од денот на блокадата до сега сопрени се 1.100.000 денари. Општината прати Барање до судот за одобрување на средства за функционирање на општината, но истото беше вратено. До сега во Трезорот минуваат налозите во врска со платите и трошоците за плати на администрацијата. Објасни дека на комисијата за финансирање беше укажано за паушалите на советниците да се праќаат средства само со налози, без барање. Што се однесува пак до останатите обврски, истите се регулираат со цесија и компензација.

Градоначалникот додаде дека во моментот општината остварува писмен контакт со Управниот Одбор на АД Млаз, кој дава позититни знаци дека оваа ситуација ќе биде наскоро решена.

Борис Ванчев бараше објаснување за потрошените средства на контата 423 990, 424 440 и 480 190, но Симона Савиќ рече дека одговор на ова прашање ќе се даде на наредната седница на Советот.

Борис Ванчев повторно зеде збор и праша што со ветувањето кое му било дадено на лицето Ѓорѓи Пеев, за исплата на средства по основ стипендија во периодот на студии, прогласен минатата година од СОУ „БОГДАНЦИ“ – Богданци за ученик на генерацијата.

На ова, Симона Савиќ одговори дека минатата година, при прогласувањето на ученикот Ѓорѓе Пеев за ученик на генерацијата во Средното Општинско Училиште, од страна на општина Богданци му беа доделени средства по основ поддршка на стипендија на млади. Но бидејќи општината нема надлежност да стипендира студенти, туку само ученици од општинските училиштата, на Барањето на Ѓорги Пеев беше одговорено дека не постои правен основ, односно правен акт на врз основа на кој општината може да донесе Решение за одобрување на средства, и дека по Барања за стипендии на студенти одлучува Министерството за образование и наука.

Бидејќи никој друг не се јави за збор, се премина на донесување на Заклучок за усвојување на Кварталниот извештај за извршување на буџетот на Општина Богданци за вториот квартал од 2013 година;

Заклучокот се донесе со 11 (единаесет) Гласа „За“.

***Точка 2. Разгледување на финансов Извештај за материјалното и финансиското работење на ЈП „Комунална Чистота“ – Богданци за периодот 01.01.2013-30.06.2013;***

Претседателот отвори дискусија по извештајот на претпријатието, а најпрво му даде збор на Зоран Чавдаров од ЈП „Комунална Чистота“ да го образложи истиот.

Збор зеде Зоан Чавдаров кој детално го образложи извештајот. Меѓу другото ги презентираше остварените приходи во првите шест месеци од годината, со вкупна вредност од 10 316 216,50 денари. Во овој период рече дека се појавуваат некои нови приходи на општината, и дека кај одредени приходи има намалување на индексот, а кај други зголемување. Потоа направи анализа на трошоците во првите шест месеци од оваа година, како и споредба на овие трошоци со трошоците на минатата година. Од табелите во Извештајот рече дека може да се забележи подобрување на тековната наплата, иако кај корицните на вода и понатаму постои навика да плаќаат со задоцнување од неколку месеци.

По излагањето збор зеде советникот Ристо Енџекчев кој постави две Барања за содржината на понатамошните извештаи. Побара во следните извештаи да се прикажуваат физичко-хемиските анализи на водата, како и да се прикажува извештај за готовински тек.

Што се однесува до направените физичко-хемиски анализи на водата, Зоран Чавдаров објасни дека само во еден од извештаите стои дека водата не е исправна во с.Ѓавото и дека тоа се должи на дефектот: кинење на водоводната мрежа. Во поглед на извештајот за готовински тек, објасни дека ке се направат напори истиот да биде вметнат во наредните извештаи за материјалното и финансиското работење на ЈП „Комунална Чистота“ – Богданци.

Никола Стратров побара исто така во наредните финансиски извештаи на Совет да се доставува и Извештај за направените трошоци за испитување на квалитетот на водата за пиење.

Бидејќи немаше повеќе дискусија по Извештајот, се премина на гласање.Извештајот за материјалното и финансиското работење на ЈП „Комунална Чистота“ – Богданци за периодот 01.01.2013-30.06.2013 се усвои со 10 (десет) Гласа „За“ и 1 (еден) Глас „Воздржан“ (Ристо Киров).

***Точка 3. Предлог – Одлука за пренесување на правото на користење на основно средство;***

Претседателот отвори дискусија по предложената одлука.

Бидејќи никој не се јави за збор се премина на гласање по истата.

Одлуката за пренесување на правото на користење на основно средство (ровокопач) се донесе со 11 (единаесет) Гласа „За“.

***Точка 4. Предлог – Одлука за пренесување на правото на користење на основно средство;***

По отворената дискусија збор зеде Градоначалникот кој рече дека во член 1 од Одлуката е направена техничка грешка и наместо земјоделски површини треба да стои дворни површини.

Бидејќи никој друг не се јави за збор се премина на гласање по предлог – Одлуката.

Одлуката се донесе со 11 (единаесет) Гласа „За“.

***Точка 5. Предлог - Одлука за определување надоместок за трошоците за локалните избори 2013 година;***

Претседателот отвори дискусија по предложената Одлука и бидејќи никој не се јави за збор се премина на гласање по истата.

Одлуката за определување надоместок за трошоците за локалните избори 2013 година се донесе со 11 (единаесет) Гласа „За“.

***Точка 6. Предлог – Одлука за определување на висината на надоместокот на изборните органи за извршена работа во изборниот процес за Локалните избори 2013 година, на подрачјето на ОИК Богданци;***

Откако Претседателот отвори дискусија, збор зеде Душко Енџекчев кој праша дали овие средства нема да се исплатат се додека не се усвои Ребалансот на Буџетот, бидејќи истите се планирани со Ребалансот на Буџетот.

Градоначалникот, Анастасија Олумчева, одговори дека овие средства општината нема да ги исплати се додека не се усвои Ребалансот.

Бидејќи никој друг не се јави за збор, се премина на гласање по предложената Одлука.

Одлуката се донесе со 11 (единаесет) Гласа „За“.

***Точка 7. Предлог – Програма за дополнување на програма за изработување на урбанистички планови во општина Богданци за 2013 година;***

Претседателот отвори расправа по Предложената Програма.

Збор зеде советникот Стојан Воданов кој праша дали е постапено согласно Деловникот на Советот на општина Богданци, во кој се вели дека за секоја иницијатива е потребно да се произнесат стручните служби и Градоначалникот. Потоа праша по кој основ и по кои критериуми една постапка престанува, а друга продолжува.

Соња Маџирова одговори дека во Законот за просторно и урбанистичко планирање е пропишано дека Програмата за просторно и урбанистичко планирање ја носи Советот и дека секоја иницијатива за донесување на ЛУПД е потребно да се достави до Советот на разгледување а не е пропишано како тие иницијативи одат на Совет, односно не постои законска процедура по која треба да се оди за да се достави Иницијативата на Совет. Додаде дека секоја иницијатива мора да биде доставена на советот на разгледување, а за тоа дали истата ќе биде позитивна или негативна, ќе одлучи Советот.

На прашањето на Кристијан Тодоров дали може и тој да достави иницијатива за донесување на ЛУПД, за дел од истиот плански опфат, Соња Маџирова одговори дека тоа е можно и дека и таа Иницијатива треба да се достави до Советот на разгледување. Додаде дека не постои член од Законот кој забранува вакви иницијатива да се стават на Дневен ред.

Потоа Кристијан Тодоров одговори дека во ваков Случај Советот треба да ја игра улогата на џелат, кој треба да се стави во позиција на одлучување на кој ќе му се одземе а на кој ќе му се даде.

Збор зеде Катерина Чрчева која рече дека и покрај тоа што иницијативата е на штета на нејзиниот сопруг, ќе си земе за право да дискутира за истата. Рече дека според неа со тоа што ќе си земе за збор нема да го загрози законот. Забележа дека предлог – Програмата содржи погрешни податоци, од почеток до крај. Започна од табелата на првата страна и праша дали за сите овие тормозења некој ќе сноси одговорност. Предочи дека зборува за случај кој целосно го познава, но што се случува со останатите предмети за кои советниците креваат рака, и веруваат на мислењата и стручноста на администрацијата. Рече дека грешка содржи табелата во делот на сопственоста која не е државна туку и приватна сопственост. Забележа на тоа дека во скиците не се читливи броевите на катастарските парцели, дека не се знае точно за колкава квадратура се однесува третата парцела, и дека спорната парцела е со опфат од околу 450м2. Непојаснување на сопственост, непојаснување на квадратура, на парцели, давање на мислење може вака може и онака..... објасни дека не по прв пат се наоѓа во заблуда. Што се однесува до втората страна, објасни дека иницијатори на оваа Програма се Советниците од СДСМ, што е издржано, но не добила одговор на прашањето што се подразбира под иницијатива, дали иницијатива од општ карактер која е од интерес за граѓаните на општината. Праша зошто администрацијата не се повикува на членот во Деловникот, туку се повикува на член 41 став 1 точка 3 каде одговорноста ја сноси Градоначалникот. На секој документ рече дека теба да се потпише урбанист, архитект од општинската администрација. Јавноста треба да знае дека Советот има обврска сериозно да ги носи Одлуките, а не на секоја седница да се прават исправки. Бараше да се изјасни урбанистичкиот оддел колку време и пари чини донесувањето на оваа документација. Од штетите што се прават на општествени Буџети објасни дека е најлесно да се извлечеме. Парцелите во првиот плански опфат воопшто не соодветствувале со парцелите од вториот плански опфат. Администрацијата не нашла доволно време да испита која документација од Катастар е валидна. Во склоп на ова, смета дека Програмата како таква е коплетно несоодветна. Бараше доследно да се одговори од првото до последното прашање, по редослед.

На ова Соња Маџирова одговори дека и правното и физичкото лице имаат доставено документи од катастар за кои општината не знае точно кои се валидни, и дека податоците се истите оние од претходната седница, кога точката беше повлечена од дневен ред.

Градоначалникот на општина Богданци, Анастасија Олумчева, одговори дека општината не е должна да испитува веродостојност на документи од Катастар и дека истите се земаат како такви бидејќи тоа е институција која сноси одговорност за точноста на истите. Истакна дека со предметот е комплетно запознаена и дека и на правното и физичкото лице им укажала на тоа дека доколку се сомневаат во валидноста на документите од Катастар, сами да ја испитаат веродостојноста на истите.

Катерина Чрчева рече дека секоја поднесена Иницијатива, потребно е да ја подготват службите од општината. Додаде дека не се работи само за морална туку и за етичка и општествена одговорност бидејќи Советниците не ги застапуваат само своите лични интереси туку и интересите на сите граѓани.

Никола Стратров праша како се двата предмети стигнати до повисоки институции.

На ова Соња Маџирова одговори дека претходно одредбите од Законот биле такви што иницијативите не се ставале на дневен ред на Седници на советот. Истите биле претходно одобрени од Градоначалникот, така што во моментов процедурите се при крај.

Стојан Воданов рече дека во иднина општинската администрација треба да доствува исправни документи, од причини што Програмата е погрешна во делот на сопственоста и во делот на површинскиот опфат, така што советниците во оваа ситуација се ставени во заблуда. Имајќи го во предвид ова, рече дека точката треба да биде повлечена од дневен ред, земајќи го во предвид и Барањето на Виви Пром од 2013 година за проширување на планскиот опфат, со кој веќе се навлегува во опфатот на физичкото лице Перо Чрчев.

Соња Маџирова ја прифати забелешката на Катерина Чрчева и Стојан Воданов така што рече дека сопственоста не е само државна туку и приватна, и дека планскиот опфат е поголем од 0,1500 ха, односно дека е приближно 1,5ха.

Претседателот се изјасни дека Советот во поранешниот состав нема донесено Одлука за отпочнување на постапка за ЛУПД од физичкото лице Перо Чрчев ниту од правното лице ВиВи Пром, и ја праша Соња Маџирова како е можно да се донесе ЛУПД без одлука на Совет.

Соња Маџирова одговори дека од пред 2010 година има три или четири измени на Законот за просторно и урбанистичко планирање. Најпрво сите иницијативи беа доставувани до Совет, потоа само иницијативите финансирани од општината и сега повторно сите Иницијативи се доставуваат до Советот.

Катерина Чрчева изрази благодарност што се потсети Советот дека оваа планска докуметација беше еднаш на разгледување во време кога истите се доставуваа на Совет. Потоа ги изнесе наводите на подносителот на Барањето за повлекување на предложената програма. Рече дека двете претходни постапки одобрени од претходниот Градоначалник имаат иста гранична линија. Од овие причини, рече дека секој од Советниците има морална одговорност да размисли пред да донесе Одлука.

По ова, збор зеде и советникот Душко Енџекчев кој најпрво постави прашање до општинската администрација и до Градоначалникот, дали од нивна гледна точка го поддржуваат ова проширување на планскиот опфат или не, односно дали според нив ова е правично или неправично.

Соња Маџирова одговори дека претходно има размислувано што во ситуација кога земјиштето е во сопственост на Р.Македонија, така што дошла до заклучок дека ниедно лице нема предност кога земјиштето е во државна сопственост.

Истото го потврди и Градоначалникот, кој одговори дека единствено што е битно во ваквите ситуации е парцелите да бидат правилни геометриски форми.

По дадениот одговор советникот Душко Енџекчев ја продолжи својата дискусија кој истакна дека овој опфат според него е со неправилна геометриска форма, односно правниот субјект од западната страна со Барањето за проширување на опфатот навлегува во предниот дел (предникот) на опфатот на физичкото лице. Постави прашање до сите потпишани советници дали истите ќе се согласат некој да им го завземе предниот дел од нивниот опфат. Во овој случај, со поддржување на ваквата иницијатива, Советниците ќе донесат една неправична Одлука. Додаде дека целосно ги почитува и правното и физичкото лице, но сепак правично би било оваа Одлука да не биде поддржана. Од овој аспект објасни дека нема да ја поддржи оваа Одлука. Доколку Тој би се ставил во ситуацијата на физичкото лице, би се јавил во ситуација на хендикеп.

Потоа, Душко Енџекчев рече дека се потсетил на дискусии од претходно од страна на Претседателот на Советот кој секогаш стоел на својот став, кога се носат акти, т.е. Одлуки за легализација, Советниците да внимаваат да не наштетат на други лица. Истакна дека оваа е таква ситуација со која се загрозува интересот на друго лице, и повторно апелираше, од аспект на правичност, советот да донесе правична одлука.

Реплика на ова даде Претседателот кој одговори дека тој останува на својот став, но ако не се изгласа Програмата се доведува во прашање нормалното функционирање на правниот субјект, бидејќи сепак се работи за средства кои ги добиваат како вработените кои се во редовен работен однос така и сезонските работници.

По оваа дискусија збор зеде и советникот Ристо Киров кој рече дека дел од Советниците стојат на тоа дека не е правично да се донесе дополнувањето на Програмата од причини што еден од советниците е засегнат од истата. Предложи да се повика и годсподинот Ампов и тој да ја каже својата правичност па Советот да се јави во улога на Суд. Истакна дека е многу неблагодарно да се зборува за правичност и морал кога и другата страна не е присутна на расправата. Рече дека има 12 години работно искуство како магационер, така што добро му е позната потребата од исполнувањето на хасап стандарди.

Контра реплика на ова даде Душко Енџекчев кој рече дека никој не му брани на г-дин Ампов да биде присутен на расправата по точката за да ги одбрани своите интереси, но дека ако се зборува искрено многу е неблагодарно со проширувањето на опфатот да се навлезе во предниот дел на опфатот на г-дин Чрчев. Рече дека воопшто не се загрозува функционирањето и стопанисувањето на објектот бидејќи има и други пристапни решенија да се реши проблемот на правното лице со товарните возила.

Збор зеде и Катерина Чрчева која накратко ја објасни процедурата за донесување на ЛУПД, и на крај истакна дека она со исполнувањето на хасап стандардите во случајов не држи место. Рече дека е неспорно тоа што од правното лице егзистираат многу семејства, но зошто да не може да профункционира и друг таков објект, да се отворат и нови работни места. Праша дали на некој му е во интерес да не се гради и да не се отвараат нови работни места.

Бидејќи никој друг не се јави за збор, се премина на гласање по Предлог – Програмата за дополнување на програма за изработување на урбанистички планови во општина Богданци за 2013 година;

Програмата се донесе со 6 (шест) гласа „За“ и 5 (пет) Гласа „Против“ (Катерина Чрчева, Стојан Воданов, Ристо Енџекчев, Душко Енџекчев и Кристијан Тодоров).

***Точка 8. Предлог – Одлука за измена на Одлуката за формирање на Општински Совет за безбедност на сообраќајот на патиштата;***

Претседателот отвори дискусија по предложената одлука и најпрво му даде збор на Митко Попов од општинската администрација да ја образложи истата.

Збор зеде Митко Попов кој објасни дека согласно член 412 од Законот за безбедност на сообраќајот на патиштата, општините се должни да фомираат Општински совети за безбедност на сообраќајот на патиштата. Додаде дека општината ја има исполнето оваа законска обврска, односно Советот има донесено одлука за формирање на ОСБСП, така што во моментов се јавува потреба за измена на истата. Рече дека е потребно да се измени член 3 од Одлуката и ОСБСП наместо од претседател и шест члена да се состои од претседател и четири члена. Ова е поради финансиски причини и поради неможноста да се пронајдат доволно стручни лица, членови на Општинскиот Совет за безбедност на сообраќајот на патиштата.

Бидејќи никој не се јави за збор се премина на гласање по Предложената Одлука.

Одлуката за измена на Одлуката за формирање на Општински Совет за безбедност на сообраќајот на патиштата се донесе со 11 (единаесет) Гласа „За“.

***Точка 9. Предлог-Решение за именување на Претседател и членови на Општинскиот совет за безбедност на сообраќајот на патиштата – Богданци;***

Претседателот отвори дискусија по предложеното Решение и најпрво му даде збор на Митко Попов од општинската администрација да го образложи истото.

Збор зеде Митко Попов кој објасни дека согласно член 414 од ЗБСП претседателот и членовите на Општинскиот совет за безбедност на сообраќајот на патиштата ги именуваат Советите на општините. Од овие причини, Републичкиот совет до Градоначалникот достави писмен акт, Барање за предлог членови на ОСБСП. Истите предложени членови од страна на Градоначалникот, Републичкиот совет ги потврди и прати допис до Советот за усвојување.Станува збор за лицата Китанка Ѓавочанова, Мими Данаилова, Дејан Пилитов, Сашо Ивановски и Митко Попов. Смета дека овие лица се поврзани со предметот на работење на ОСБСП.

Потоа збор зеде Катерина Чрчева која рече дека се согласува овие лица да бидат во помал број и дека истите се компетенти да ја извршуваат функцијата член на ОСБСП, со забелешка да се промени името на претседателот, наместо Китанка да стои Марија Ѓавочанова.

Бидејќи никој друг не се јави за збор се премина на гласање по Предлог Решението.

Решението се донесе со 11 (единаесет) Гласа „За“.

***Точка 10. Предлог – Решение за разрешување и именување на членови на Орган за внатрешна контрола на Домот на културата „Бранд Петрушев“ – Богданци;***

Претседателот отвори дискусија.

Најпрво тој зеде збор и како претседател на Комисијата за мандатни прашања избори и именувања образложи дека на седницата на Комсијата за членови на органот на внатрешна контрола на Дом на култура биле предложени пет члена и тоа: Нена Енџекчева, Јани Карашабанов, Соња Србова, Ристо Живковиќ и Марија Карапеева.

На прашањето на Ктареина Чрчева за каков профил на лица се работи, Претседателот одговори дека НенаЕнџекчева е дипломиран правник, Јани Карашабанов има завршено Факултет за туризам, Соња Србова – Книжевност, Ристо Живковиќ – Филозовски Факултет и Марија Карапеева е дипломиран економист.

Бидејќи никој друг не се јави за збор се премина на галсање по предлог – Решението. Истото се донесе со 6 (шест) Гласа „За“, 1 (еден) Глас „Против“ (Катерина Чрчева) и 4 (четири) Гласа „Воздржан“ (Стојан Воданов, Ристо Енџекчев, Душко Енџекчев и Кристијан Тодоров).

***Точка 11. Предлог – Решение за разрешување и именување на член на Управниот одбор на Јавното претпријатие „Комунална чистота“– Богданци;***

По отворената дискусија збор повторно зеде Претседателот кој истакна дека за член на УО на ЈП „Комунална Чистота“ на Комисијата за мандатни прашања е предложена Елена Шутарова, дипломиран машински инжинер.

Бидејќи никој друг не зеде збор, се премина на гласање по предлог- Решението.

Решението за разрешување и именување на член на Управниот одбор на Јавното претпријатие „Комунална чистота“– Богданци се донесе со 6 (шест) Гласа „За“ и 5 (пет) Гласа „Против“(Катерина Чрчева, Стојан Воданов, Ристо Енџекчев, Душко Енџекчев и Кристијан Тодоров).

***Точка 12. Разгледување на Годишен извештај за работата и постигнатите резултати на ООУ „Кирил и Методиј“-Стојаково за учебната 2012/2013 година;***

Претседателот на отвори дискусија а најпрво и даде збор на директорката на ООУ „Кирил и Методиј“, Елена Ѓавочанова да го образложи Извештајот.

Збор зеде Директорката, која ги образложи Заклучните согледувања од Извештајот и објасни дека споредено со успехот од крајот на минатата учебна година забележано е незначително опаѓање на успехот од 0,09, бројот на неоправдани отсуства е намален за половина, објасни дека е опремен училишниот дворво училиштето и санитарните јазли во ПУ Селемлија, дека е зголемен фондот на книги во библиотеката на училиштето, набавени се наставни средства и помагала, има опремено кабинет за настава по музичко образование, дека се опфатени сите ученици со екстерно тестирање и сл.

Бидејќи никој не се јави за збор се премина на гласање по извештајот. Истиот беше усвоен едногласно.

***Точка 13. Разгледување на Годишна програма за работа на ООУ „Кирил и Методиј“-Стојаково за учебната 2013/14;***

Претседателот отвори дискусија по Годишната програма на училиштетето и повторно и даде збор на Директорката да ја образложи истата.

Збор зеде Директорката која накратко објасни декаво оваа учебна година како приоритетни и реално најдостижни се утврдениследните подрачја на промени:учење и настава и поддршка на учениците. Потоа додаде дека она што се менува секоја година се целите на училиштето. Како главни цели во оваа учебна година на ООУ „Кирил и Методиј“ Стојаково ги посочи унапредувањето на здравјето на учениците со здрава исхрана и како втора цел подобрувањето на општиот успех на учениците. На крај додаде дека Програмата како и табеларните прегледи се изготвени според дефинирани стандарди за содржина.

По излагањето збор зеде Претседателот на Советот кој праша какви се искуствата минатата година во врска со ангажираните наставници за додатна настава, односно дали има потреба од продложување на ангажманот.

Директорката одговори дека тоа давало позитивни резултати во подобрувањето на успехот на учениците а како единствен проблем во врска со ова била само временската ангажираност на учениците.

Градоначалникот зеде збор и објасни дека се уште се во фаза на размислување што ќе се прави со овие лица кои две години беа вклучени во дополнителната настава, со цел да се заштедат средства. Објасни дека во моментов се спроведува анкета за тоа колку родителите се во можност тие да финансираат доколку имаат потреба од спроведување на дополнителна настава за своите деца.

Бидејќи никој друг не се јави за збор се премина на донесување на Решение за усвојување на Годишната програма за работа на ООУ „Кирил и Методиј“-Стојаково за учебната 2013/14 година. Решението се донесе со 11 (единаесет) Гласа „За“.

***Точка 14. Разгледување на Годишен извештај за работата и постигнатите резултати на ОУ „Петар Мусев“- Богданци за учебната 2012/2013 година;***

Претседателот отвори дискусија а најпрво и даде збор на Невенка Петрушева како претставник од училиштето накратко да го образложи Извештајот.

Збор зеде Невенка Петрушева која ги изнесе Констатациите, Заклучоците и предлог мерките во извештајот. Објасни дека примената во претходната учебна година на современи форми и методи на учење придонеле да се подобри успехот на учениците. На крај рече дека Советниците може да поставуваат Прашања поврзани со Извештајот.

Бидејќи никој не се јави за збор се премина на гласање по Извештајот кој се донесе со 11 (единаесет) Гласа „За“.

***Точка 15. Разгледување на Годишна програма за работа на ОУ „Петар Мусев“-Богданци за учебната 2013/14;***

По отворената дискусија збор зеде Невенка Петрушева која објасни дека содржината на Програмата е иста како и кај програмите на останатите училишта, така што во Воведниот дел е прикажана училишната карта. Потоа ги презентираше силните и слабите страни на училиштето. Како силни страни ги наведе: поголемата едуцираност на наставниците за примена на активни методи на учење, зголемената соработка помеѓу родителите и локалната средина, соработка на поголем дел од наставниците на ниво на актив, интернет врската и опременоста на училиштето со компјутери, едуцираност за примена на ИКТ во наставата и сл. Како слаби страни ги наведе: недостигот на спортска сала и простории за кабинетска настава, потребата за стимулирање на тимска работа, неопходноста од санирање на подовите во училиштето, потребата од реновирање на системот за затоплување, на кровната конструкција и столаријата и сл. Како цели на училиштето ги посочи:подобрување на квалитетот на наставата од аспект на користење на активни форми и методи и интернет во наставата, унапредување на оценувањето и подобрување на физичките услови за работа во училиштето.

Бидејќи никој не се јави за збор се премина на гласање по Годишната програмата.

Истата се усвои со 11 (единаесет) Гласа „За“.

***Точка 16. Барање мислење за ученички екскурзии на ООУ „Петар Мусев“ Богданци;***

Претседателот отвори дискусија по Барањето.

Бидејќи никој не се јави за збор, се премина на донесување Одлука за давање мислење на Програми за ученички екскурзии во ОУ „Петар Мусев“- Богданци за учебната 2013/14 година. Одлуката се донесе со 11 (единаесет) Гласа „За“.

***Точка 17. Разгледување на Годишен извештај за работата и постигнатите резултати на СОУ „Богданци“-Богданци за учебната 2012/2013 година;***

По отворената дискусија во врска со Извештајот, збор зеде Директорката Емилија Минева, која ги истакна заклучните согледувања. Објасни дека во учебната 2012/2013 година се реализирани 180 наставни денови. Успехот на ниво на училиште изнесува 3.43 и во однос на истиот период од минатата учебна година имало мало покачување за 0.02. Вкупно имало 58.4 изостаноци и во однос на истиот период минатата учебна година бројот на изостаноци се зголемил за 6.4.

Збор зеде Никола Стратров кој праша во каква финансиска состојба Директорката ја затекнала Гимназијата при стапување на функција.

Директорката одговори дека при примопредавањето долгот бил во износ од 1. 000 000 денари.

Потоа збор зеде Претседателот кој праша дали е решен проблемот со влагата во училиштето.

Директорката одговори дека проблемот се уште не е решен но дека влагата ќе биде санирана во текот на годината.

Бидејќи никој друг не се јави за збор се премина на гласање по Извештајот. Истиот беше усвоен со 11 (единаесет) Гласа „За“.

***Точка 18.*Разгледување на Годишна програма за работа на СОУ „Богданци“-Богданци за учебната 2013/14;**

Претседателот отвори дискусија по Програмата и најпрво и даде збор на Директорката да ја озбразложи истата.

Збор зеде Директорката која накратко ги презентираше целите на училиштето. Како прва цел ја посочи подобрувањето на квалитетот на наставата преку примена на современи наставни средства и помагала. Втора цел е подобрување на условите за престој на учениците и како трета и последна цел го истакна подобрувањето на постигнувањата на учениците во училиштето.

Збор зеде Стојан Воданов кој праша со оглед на тоа што е зголемен бројот на неоправдани отсуства на учениците, дали се превземаат мерки за истите да се намалат.

Директорката одговори дека за овој проблем има реперкусии, на пример каснењето на час ќе значи неоправдано отсуство од истиот.

Бидејќи никој друг не се јави за збор се премина на гласање по Програмата. Истата беше усвоена со 11 (единаесет) Гласа „За“.

***Точка 19. Советнички прашања.***

Претседателот им даде можност на советниците да поставуваат советнички прашања, со цел да се искористи присуството на Градоначалникот.

Збор зеде Сузана Мандалова која праша кога ќе се направи канализацијата од мостот во с.Стојаково спрема с.Богородица, бидејќи заинтересирани жители бараат одговор на ова прашање.

Градоначалникот одговори дека решавањето на овој проблем е приоритет така што постојат залагања тоа да се случи до крајот на годината.

Второто прашање на Сузана Мандалова се однесуваше на временскиот период за поставување на поилките за добиток во с.Стојаково, на кое прашање Градоначалникот го потврди нивното поставување за краток временски период.

Катерина Чрчева бараше писмен одговор на прашањето кои иницијативи имаат право да ги поставуваат советниците.

Збор повторно зеде Катерина Чрчева која праша кога ќе се изгласа Програмата без точни и исправни податоци, дали ќе се донесе таква каква што е предложена, или ќе се вршат исправки во истата. Одговорот на ова прашање побара да и биде доставен наредниот ден, по писмен пат.

Прашање постави и Советникот Ристо Киров, кое се однесуваше на ЈП „Комунална Чистота„. Дали претпријатието учествуваше во изградбата на Вилата во Смрдлива Вода на претходниот Градоначалник Ристо Ичков, и доколку има учествувано во изградбата дали има фактурирано за истата.

Потоа праша до каде има стигнато постапката за ревизија, односно дали Градоначалникот превзема мерки за убрзување на истата.

На ова прашање Градоначалникот, Анастасија Олумчева одговори дека за некои постапки превзема мерки за убрзување на ревизијата.

Последното советничко прашање беше поставено од страна на Претседателот на Советот, кој праша до каде е состојбата со ЈПКД „Водовод“, од причини што нема состаноци ни од страна на Управниот Одбор, ниту пак од Надзорен Одбор.

На ова Градоначалникот одговори дека има сознанија дека се има направено комплетна ревизија на Претпријатието. Укажа на потребата од средба на Градоначалникот и Советот заедно со членовите на УО и НО да се реши проблемот со „Водовод“. Апелираше до сите советници да се ангажираат околу решавањето на овој проблем.

Со ова беше исцрпен Дневниот ред и Седницата заврши.

**Број 07-1634/1 *Претседател***

**од 17.09.2013 *на Советот на општина Богданци***

**Богданци *Блаже Шапов***